
RAPORT
asupra proiectului de Lege privind aprobarea Ordonanţei de urgenţă
a Guvernului nr.154/2007 pentru prorogarea termenului prevăzut 
la art.III din Titlul XVI al Legii 247/2005 privind reforma în 
domeniile proprietăţii şi justiţiei, precum şi unele măsuri adiacente
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, în procedură de urgenţă, cu  proiectul de Lege privind aprobarea Ordonanţei de urgenţă a Guvernului nr.154/2007 pentru prorogarea termenului prevăzut la art.III din Titlul XVI al Legii 247/2005 privind reforma în domeniile proprietăţii şi justiţiei, precum şi unele măsuri adiacente, trimis cu  nr. PL-x 2 din 04.02.2008  şi  înregistrat cu nr. 31/31 din  05.02.2008.

Camera Deputaţilor este primă Cameră sesizată, potrivit prevederilor art.75 alin.(1) din Constituţia României, republicată, şi ale art. 92 alin.(8)  pct.2  din Regulamentul Camerei Deputaţilor, republicat. 

Consiliul Legislativ a avizat favorabil proiectul de ordonanţă, cu unele observaţii şi propuneri, conform avizului nr.1767/19.12.2007.

Acest proiect de lege are ca obiect de reglementare prorogarea până la data de 1 ianuarie 2009 a termenului de la care se aplică dispoziţiile privind înregistrarea şedinţelor de judecată, dispoziţii cuprinse în art.13 din Legea nr.304/2004 privind organizarea judiciară, republicată, cu modificările şi completările ulterioare.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege, în şedinţa din 13 februarie 2008.   
La dezbateri au participat, în calitate de invitaţi, din partea Ministerului Justiţiei, doamna Violeta Belegante - director,  doamna Alina Rădoi - şef serviciu şi din partea Autorităţii Naţionale pentru Restituirea Proprietăţilor doamna Ana Maria Valica - director.
 La lucrările Comisiei au fost prezenţi 20 deputaţi, din totalul de 28 membri ai Comisiei. 

În urma dezbaterilor, membrii Comisiei au hotărât, cu majoritate de voturi (1 vot împotrivă şi 2 abţineri), să supună plenului Camerei Deputaţilor spre dezbatere şi adoptare proiectul de Lege privind aprobarea Ordonanţei de urgenţă a Guvernului nr.154/2007 pentru prorogarea termenului prevăzut la art.III din Titlul XVI al Legii 247/2005 privind reforma în domeniile proprietăţii şi justiţiei, precum şi unele măsuri adiacente, în forma prezentată de iniţiator.
 În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice.
PREŞEDINTE,                                    SECRETAR,

  Sergiu ANDON                                   George BĂEŞU

Expert,

Silvia Olaru

